Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 205/1999. (XII. 26.) Korm. rendelet 2. számú mellékletében elõírt adatszolgáltatáshoz nyújt segítséget.
Paragraph Index: 948

c) oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek — a mérlegnél elõírt árfolyam(ok)on — forintra átszámított összegét kell a devizaoszlopban szerepeltetni. A konvertibilis és nem konvertibilis forint-követeléseket és kötelezettségeket a forint oszlopban kell kimutatni, hasonlóan a devizával kapcsolatos, de forintban fennálló állományokhoz. A Mérlegben az Szkr. elõírásai alapján negatív összegként szerepeltetendõ állományokat (be nem fizetett részvénytõke) negatív elõjellel kell jelenteni. A Mérleg adatsorainak a szerzõdés szerinti eredeti lejárati bontást, valamint a számviteli szabályok szerinti értéket kell tartalmazni. A Nyilvántartási (bruttó) érték az eszközöknek a könyvekben nyilvántartott beszerzési, illetve bekerülési értéke, a pénzügyi vállalkozás által kötött szerzõdésbõl fakadó követelés esetén a még nem törlesztett tõkeösszeg, a vásárolt követeléseknél a bekerülési értékbõl a még nem törlesztett rész stb. (A számvitelileg elszámolható értékvesztéssel, értékcsökkenéssel, céltartalékkal nem szabad az adott eszközt csökkenteni.) A d) oszlopban a Könyv szerinti (nettó) értéket kell feltüntetni, amely az Szmt. és az Szkr. által meghatározott értékvesztéssel (illetve a számviteli elõírás szerinti értékcsökkenéssel, céltartalékkal) csökkentett érték. A pénzügyi vállalkozásnak ugyanezen a táblán kell közölni az auditált, éves beszámolónak megfelelõ adatokat. A táblázatnak az auditált adatokra való utalását jobb felsõ részén található négyzetbe írt „ x” jel mutatja.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes